Up-147/00
Datum: 2000-11-15T00:00:00.000+01:00
ecli: ECLI:SI:USRS:2000:Up.147.00
vrsta: posamični akt
zadeva: ustavna pritožba
objavljeno: Neobjavljeno | 15.11.2000
dokument: US20479
akt: Ustavna pritožba A. A. zoper odločbo Upravne enote Lendava št. 321-75/93-3/D-SF z dne 24. 2. 2000
resitev: zavrženje
izrek: Ustavna pritožba A. A. zoper odločbo Upravne enote Lendava št. 321-75/93-3/D-SF z dne 24. 2. 2000 se zavrže.
stavek: Ker na podlagi drugega odstavka 51. člena ZUstS ni mogoče vložiti ustavne pritožbe pred izčrpanjem upravnega spora, je Ustavno sodišče ustavno pritožbo zoper odločbo upravne enote zavrglo.
odlocitev: sklep
geslo: Izčrpanje vseh pravnih sredstev kot procesni pogoj za vložitev ustavne pritožbe.
podlaga: Zakon o Ustavnem sodišču (ZUstS), 51., 54., 2. al. 1. odst. 55. čl.
datum_vloge: 2000-05-02T22:00:00.000Z
datum_odlocitve: 2000-11-14T23:00:00.000Z

# Up-147/00

15. 11. 2000

# S K L E P

Ustavno sodišče je v postopku za preizkus ustavne pritožbe A. A. iz Ž. Z. na seji senata dne 15. novembra 2000

s k l e n i l o :

Ustavna pritožba A. A. zoper odločbo Upravne enote Lendava št. 321-75/93-3/D-SF z dne 24. 2. 2000 se zavrže.

## O b r a z l o ž i t e v

Pritožnica je dne 30. 4. 2000 vložila ustavno pritožbo zoper odločbo Upravne enote Lendava št. 321-75/93-3/D-SF z dne 24. 2. 2000, s katero naj bi bila zavrnjena zahteva za denacionalizacijo podržavljenega premoženja.

Po določbi prvega odstavka 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) je ustavno pritožbo mogoče vložiti, ko so izčrpana vsa pravna sredstva. Izjemoma sme Ustavno sodišče odločiti o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice (drugi odstavek 51. člena ZUstS).

Pritožnica izpodbija odločbo prvostopnega upravnega organa, zoper katero je lahko vložila pritožbo na pristojno ministrstvo. Pred vložitvijo ustavne pritožbe pa mora biti izčrpano tudi sodno varstvo. V upravnih zadevah, kot je obravnavana, je zagotovljeno sodno varstvo v upravnem sporu. To pomeni, da na podlagi drugega odstavka 51. člena ZUstS ni mogoče vložiti ustavne pritožbe pred izčrpanjem upravnega spora. Glede na to Ustavno sodišče pritožnice ni posebej pozivalo, naj dopolni vlogo (drugi odstavek 54. člena ZUstS) z izkazom izpolnjenosti procesnih predpostavk za vložitev ustavne pritožbe oziroma, naj z dopolnitvijo vloge glede na 53. člen ZUstS odpravi tudi ostale pomanjkljivosti (priloži kopijo izpodbijanega posamičnega akta in navede dejstva, ki pritožbo utemeljujejo ter domnevno kršene človekove pravice in temeljne svoboščine), temveč je ustavno pritožbo zavrglo.

Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: predsednica Milojka Modrijan ter člana dr. Janez Čebulj in Lojze Janko.

Predsednica senata:

Milojka Modrijan